b'\n_START_ARTICLE_\nChristopher Amott\n_START_PARAGRAPH_\nChristopher Amott (s. 23. marraskuuta 1977 Halmstadissa, Ruotsissa) on ruotsalainen metallikitaristi, lauluntekij\xc3\xa4 ja laulaja. Parhaiten h\xc3\xa4n on tunnettu death metal -yhtye Arch Enemyn kitaristina, jossa h\xc3\xa4n soitti isoveljens\xc3\xa4 kitaristi Michael Amottin kanssa. Christopher Amott soittaa sek\xc3\xa4 laulaa perustamassaan ja johtamassaan metalliyhtye Armageddonissa._NEWLINE_Amott j\xc3\xa4tti Arch Enemyn ensimm\xc3\xa4isen kerran vuonna 2005 pian sen samanvuotisen julkaisun, Doomsday Machine -albumin j\xc3\xa4lkeen vedoten haluamiseensa keskitty\xc3\xa4 soittamiseensa ilman yhtyett\xc3\xa4. H\xc3\xa4net korvasi yhtyeess\xc3\xa4 nyky\xc3\xa4\xc3\xa4n Opethissa soittava Fredrik \xc3\x85kesson, joka kuitenkin joutui j\xc3\xa4tt\xc3\xa4m\xc3\xa4\xc3\xa4n yhtyeen jo vuonna 2007 Amottin tullessa takaisin, juuri ennen sen uusimman samanvuotisen albumin julkaisua._NEWLINE_5 Maaliskuuta 2012 Christopher lopetti j\xc3\xa4lleen Arch Enemyss\xc3\xa4 syyn\xc3\xa4 soolouralle siirtyminen. H\xc3\xa4net\xc2\xa0korvasi t\xc3\xa4ll\xc3\xb6in Arsis\xc2\xa0kitaristi Nick Cordle._NEWLINE_Toukokuussa 2012, Amott muutti New York Cityyn jossa hankki\xc2\xa0ty\xc3\xb6luvat 2013 vuoden alussa. Vuonna 2014, Amott aloitti b\xc3\xa4ndins\xc3\xa4 Armageddon levytykset. Vokalistina toimi Matt Hallquist, kitaristina Joey Concepcion, basistina Sara Claudius ja rumpalina M\xc3\xa1rton Veress.\xc2\xa0Albumi "Captivity & Devourment" julkaistiin\xc2\xa0vuonna 2015. Sittemmin Dawn/ex-Nightrage\xc2\xa0vokalisti\xc2\xa0Antony H\xc3\xa4m\xc3\xa4l\xc3\xa4inen\xc2\xa0on korvannut Matt Hallquistin yhtyeen vokalistina._NEWLINE_Christopher Amott soitti Arch Enemyss\xc3\xa4 j\xc3\xa4lleen kerran pohjois-Amerikan kiertueella kun Nick Cordle p\xc3\xa4\xc3\xa4tti j\xc3\xa4tt\xc3\xa4\xc3\xa4 b\xc3\xa4ndin kesken kiertueen. Jeff Loomis (Ex-Nevermore) kitaristi korvasi Cordlen._NEWLINE_2017 Christopher Amott auttoi Dark Tranquillity\xc2\xa0soittamaan euroopan kiertueen.\n_START_SECTION_\nV\xc3\xa4lineet\n_START_PARAGRAPH_\nAmottilla on t\xc3\xa4ll\xc3\xa4 hetkell\xc3\xa4 sopimus Caparison Guitarsin kanssa. Amottilla on my\xc3\xb6s oma kustomoitu kitaramallinsa Dellinger CA. Amott k\xc3\xa4ytt\xc3\xa4\xc3\xa4 Peaveyn vahvistimia, D\'Addarion kieli\xc3\xa4 sek\xc3\xa4 BOSSin, Rocktronin ja Digitechin pedaaleja ja efektilaitteita.'